Source: https://dagital.sk/privacy
Timestamp: 2019-02-23 11:30:09+00:00
Document Index: 6850452

Matched Legal Cases: ['§ 78', '§ 18', 'čl. 13', 'čl. 6', 'čl. 6', 'čl. 6', 'čl. 6', 'čl. 6', 'čl. 6', 'čl. 6', 'čl. 6', 'čl. 6', 'čl. 6', 'čl. 89', 'čl. 89', 'čl. 22', 'čl. 22', 'čl. 15', 'čl. 20', '§ 18', '§ 23', '§ 23', '§ 55', '§ 55']

Privacy policy | Dagital Legal, s.r.o.
Tieto podmienky ochrany súkromia vysvetľujú akým spôsobom spracúvame osobné údaje v rámci advokátskej kancelárie Dagital Legal, s.r.o., so sídlom: Nové Záhrady I/9, 821 05 Bratislava, Slovenská republika, IČO: 50 881 761 (ďalej len „my“). Ak máte akékoľvek otázky, môžete náš kontaktovať telefonicky na 0911 195 133, e-mailom na info@dagital.eu alebo poštou na adresu nášho sídla.
V našej kancelárií pôsobí zodpovedná osoba za ochranu osobných údajov (tzv. data protection officer), ktorá je Vašim kontaktným bodom pre zodpovedanie akýchkoľvek otázok týkajúcich sa ochrany osobných údajov alebo prijatia a vybavenia žiadostí dotknutých osôb. Kontaktné údaje zodpovednej osoby sú: info@dagital.eu alebo adresa sídla našej kancelárie pri poštovom styku. Pri spracúvaní osobných údajov sa riadime primárne všeobecným nariadením EÚ o ochrane osobných údajov (“GDPR”), ktoré upravuje aj Vaše práva ako dotknutej osoby, tými ustanoveniami Zákona o ochrane osobných údajov, ktoré sa na nás vzťahujú (najmä § 78), Zákonom o advokácií (§ 18) ako aj ďalšími predpismi.
Nižšie odpovedáme na základné otázky týkajúce sa spracúvania osobných údajov našou advokátskou kanceláriou v zmysle čl. 13 a 14 GDPR:
Právny základ podľa GDP
Výkon povolania (poskytovanie právnych služieb) Plnenie zákonnej povinnosti podľa čl. 6 ods. 1 psím. c) GDPR prípadne plnenie zmluvy podľa čl. 6 ods. 1 písm. b) GDPR
Poskytovanie iných ako právnych služieb Plnenie zmluvy podľa článku 6 ods. 1 písm. b) GDPR prípadne plnenie zákonnej povinnosti podľa čl. 6 ods. 1 psím. c) GDPR
Zabezpečenie súladu s právnymi predpismi a predpismi Slovenskej advokátskej komory Plnenie zákonnej povinnosti podľa čl. 6 ods. 1 psím. c) GDPR
Monitorovanie dodržiavania Licenčných podmienok Oprávnený záujem kancelárie podľa čl. 6 ods. 1 psím. f) GDPR: ochrana majetku, finančných záujmov a postavenia na trhu kancelárie
Preukazovanie, uplatňovanie a obhajovanie právnych nárokov kancelárie (právna agenda) Oprávnený záujem kancelárie podľa čl. 6 ods. 1 psím. f) GDPR: preukazovanie, uplatňovanie a obhajovanie právnych nárokov kancelárie
Zverejňovanie a prispôsobovanie obsahu prostredníctvom sociálnych sietí a webstránky kancelárie Oprávnený záujem kancelárie podľa čl. 6 ods. 1 psím. f) GDPR: zvyšovanie povedomia o kancelárii v online prostredí
Zasielanie marketingovej komunikácie Súhlas dotknutej osoby podľa čl. 6 ods. 1 písm. a) GDPR alebo oprávnený záujem kancelárie podľa čl. 6 ods. 1 psím. f) GDPR: účely priameho marketingu
Účtovné a daňové účely Plnenie zákonnej povinnosti podľa čl. 6 ods. 1 psím. c) GDPR
Štatistické účely Akékoľvek právne základy vyššie uvedených účelov (zlučiteľné účely) v zmysle čl. 89 GDPR)
Účely historického a vedeckého výskumu Akékoľvek právne základy vyššie uvedených účelov (zlučiteľné účely) v zmysle čl. 89 GDPR
Ako vyplýva z vyššie uvedeného, pri spracúvaní osobných údajov sledujeme nasledovné oprávnené záujmy našej kancelárie:
Ochrana majetku, finančných záujmov a postavenia na trhu kancelárie Pri poskytovaní GDPR modulov musíme v nevyhnutnej miere sledovať počet IP adries pristupujúcich k dokumentom, aby sme mohli monitorovať dodržiavanie Licenčných podmienok. Monitorovanie sme v súlade s princípmi špecificky a štandardne navrhnutej ochrany súkromia nastavili na (i) technicky nevyhnutné minimum, ktorým (ii) je možné v adekvátnej miere splniť sledovaný účel, pričom (iii) v zmysle Licenčných podmienok nepotrebujeme identifikovať konkrétnych užívateľov.
Zvyšovanie povedomia o kancelárii v online prostredí Pri zverejňovaní obsahu na našich sociálnych sieťach a na našej (Facebook, Google a LinkedIn) môže dochádzať k spracúvaniu osobných údajov vrátane profilovania. Využívame základne analytické nástroje ako Google Analytics a Facebook Business najmä pre sledovanie návštevnosti, trendov, úspešnosti našich kampaní a obsahu, konverzie do kúpy online dokumentácie a pod.
Účely priameho marketingu Účely priameho marketingu môžu v zmysle recitálu 47 GDPR predstavovať oprávnené záujmy. Na tieto oprávnené záujmy sa spoliehame najmä pri zasielaní marketingovej komunikácie formou newslettra alebo poštou v prípadoch, kedy nie je potrebný predchádzajúci súhlas adresáta komunikácie v zmysle platných právnych predpisov. Ak je potrebný súhlas, na tento oprávnený záujem sa samozrejme nespoliehame.
Osobné údaje našich klientov a iných fyzických osôb sprístupňujeme len v nevyhnutnej miere a vždy pri zachovaní mlčanlivosti príjemcu údajov napr. našim zamestnancom, osobám, ktoré poverujeme vykonaním jednotlivých úkonov právnych služieb, zastupujúcim alebo spolupracujúcim advokátom, našim účtovným alebo daňovým poradcom, poskytovateľom serverového úložiska, poskytovateľom účtovného softvéru (vidno na faktúre), Slovenskej advokátskej komore (napr. v prípade disciplinárneho konania) alebo poskytovateľom softvérového vybavenia alebo podpory našej kancelárie, vrátane zamestnancov týchto osôb. Aj keď máme z dôvodu zachovania mlčanlivosti obmedzenú povinnosť poskytovať Vaše osobné údaje orgánom verejnej moci, sme povinní prekaziť spáchanie trestného činu a takisto máme povinnosť oznamovať informácie na úseku predchádzania priania špinavých peňazí a financovania terorizmu.
Vo všeobecnosti sa snažíme nastavovať spracúvanie osobných údajov vykonávané našou kanceláriou tak, aby osobné údaje neboli prenášané do tretích krajín mimo Európskeho hospodárskeho priestoru (EÚ, Island, Nórsko a Lichtenštajnsko). Emailová komunikácia a elektronické kópie všetkej dokumentácie týkajúce sa našej činnosti zostávajú uložené na serveroch umiestnených na území Slovenskej republiky. Avšak, využívame aj služby niektorých popredných dodávateľov ako napr. Google, LLC., Facebook, Inc. a Microsoft Corporation. Nevyužívame ich primárne na poskytovanie právnych služieb ale na účely týkajúce sa našich online aktivít na webe, blogu, vyhľadávačoch, sociálnych sietí a marketingu, kde nie je prepojenie s klientom úplne jednoznačné (ide aj o verejnosť). Títo dodávatelia a zariadenia sa nachádzajú v Spojených štátoch amerických, ktoré sú vo všeobecnosti považované za tretiu krajinu, ktorá neposkytuje primeranú úroveň ochrany. Avšak, spoločnosti, ktoré sa certifikovali v rámci tzv. EU-US Privacy Schield mechanizmu sú podľa rozhodnutia Komisie EÚ považované za poskytujúce primeranú ochranu osobných údajov ako v EÚ. Ak predsa len vykonávame prenos osobných údajov do tretích krajín, robíme tak len na základe rozhodnutia Komisie EÚ o primeranosti (ako napr. EU-US Privacy Schield) alebo vyžadujeme splnenie iných záruk na ochranu osobných údajov (napr. uzatvorenie tzv. zmluvných doložiek).
Pri zadaní objednávky na GDPR moduly alebo inej online dokumentácie algoritmus našej webstránky automatizovane určí maximálny počet osôb, ktoré budú u klienta oprávnené používať danú dokumentáciu. Maximálnym počtom oprávnených osôb je 15. Nemyslíme si, že týmto postupom by došlo k automatizovanému individuálnemu rozhodovaniu v zmysle čl. 22 GDPR. Ak aj áno, deje sa tak na základe našich všeobecných obchodných podmienok (viď licenčné podmienky) resp. v rámci predzmluvných vzťahov. Teoreticky môže nastať negatívny právny účinok / dôsledok pre klienta, ktorý poruší všeobecné obchodné podmienky týkajúce sa tohto limitu (viď bod 3.4 licenčných podmienok) spočívajúci v povinnosti doplatiť za používanie dokumentácie. Významom týchto ustanovení ako aj daného spracúvania je ochrana našich oprávnených záujmov, ktorými sú ochrana majetku, finančných záujmov kancelárie a jej postavenia na trhu. Nie je našim zámerom využívať tieto zmluvné nástroje proti našim klientom, ktorých si vážime a dôverujeme im. Preto bez ohľadu na to, či sa aplikuje na dané spracúvanie čl. 22 GDPR, vždy umožníme ľudský zásah a komunikáciu.
“Ak o Vás spracúvame osobné údaje na základe Vášho súhlasu so spracúvaním osobných údajov, máte právo kedykoľvek svoj súhlas odvolať. Odvolanie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním.
Bez ohľadu na to máte právo kedykoľvek namietať proti spracúvaniu osobných údajov na základe oprávneného alebo verejného záujmu ako aj na účely priameho marketingu vrátane profilovania.”
GDPR upravuje práva dotknutých osôb v článkoch 12 až 22. Dotknutou osobou je každá fyzická osoba, o ktorej spracúvame osobné údaje. Je však veľmi podstatné, či táto fyzická osoba je alebo nie je náš klient, pretože od toho môže závisieť či právu vyhovieme alebo nie. Ako klient máte právo považovať prístup k Vašim osobným údajom, ich opravu, vymazanie, prenosnosť, právo namietať proti spracúvaniu alebo žiadať obmedzenie spracúvania za podmienok upravených v GDPR. Dané práva podľa nášho názoru vyplývajú aj zo Zákona o advokácii a stavovských predpisov Slovenskej advokátskej komory. Právo na prístup, informácie a prenosnosť v zmysle čl. 15 a čl. 20 GDPR nemusia mať iné osoby ako je klient z dôvodu našej zákonnej povinnosti zachovávať mlčanlivosť a poukazom na § 18 ods. 8 Zákona o advokácii: „Advokát nemá povinnosť poskytnúť informácie o spracúvaní osobných údajov, umožniť prístup alebo prenosnosť osobných údajov podľa osobitného predpisu, ak by to mohlo viesť k porušeniu povinnosti advokáta zachovávať mlčanlivosť podľa tohto zákona.“ Dané obmedzenie sa však vzťahuje len na prípady, keby by poskytnutím daných informácií mohlo dôjsť k porušeniu povinnosti zachovávať mlčanlivosť podľa § 23 Zákona o advokácii. V takých prípadoch sme povinní požiadať klienta o súhlas s poskytnutím daných informácií. V prípade, ak sa domnievame, že pozbavenie povinnosti zachovávať mlčanlivosť by nebolo v záujme klienta, sme oprávnení rozhodnúť o neposkytnutí takých informácií aj napriek udeleniu súhlasu klienta (viď § 23 ods. 3 Zákona o advokácii). V prípade ak nejde o taký prípad, postupujeme podľa všeobecných podmienok vyplývajúcich z GDPR. Myslíme si, že k automatizovanému individuálnemu rozhodovaniu podľa článku 22 GDPR u nás nedochádza, ale radi si vypočujeme opačný názor a vyhovieme žiadosti o ľudský zásah ak bude opodstatnená.
Takisto máte právo kedykoľvek podať sťažnosť Úradu na ochranu osobných údajov alebo Slovenskej advokátskej komore.
Cookies sú malé textové súbory, ktoré zlepšujú používanie webstránky napr. tým, že umožňujú rozpoznať predchádzajúcich návštevníkov pri prihlasovaní do užívateľského prostredia, zapamätaním voľby návštevníka pri otváraní nového okna, meraní návštevnosti webstránky alebo spôsobu jej využívania pre jej užívateľské zlepšovanie. Naša webová stránka používa súbory cookies na dva rôzne účely. Prvým účelom je zabezpečenie fungovania webstránky ako takej (tzv. session cookies). V zmysle § 55 ods. 5 poslednej vety Zákona o elektronických komunikáciách nie je na také ukladanie prístupu do Vášho zariadenia potrebný Váš predchádzajúci súhlas: „To nebráni technickému uloženiu údajov alebo prístupu k nim, ktorých jediným účelom je prenos alebo uľahčenie prenosu správy prostredníctvom siete, alebo ak je to bezpodmienečne potrebné pre poskytovateľa služieb informačnej spoločnosti na poskytovanie služby informačnej spoločnosti, ktorú výslovne požaduje užívateľ.“ Druhým účelom je zverejňovanie a prispôsobovanie obsahu prostredníctvom sociálnych sietí a webstránky kancelárie. Na tento účel používame štandardné riešenia od Google a Facebook, ktoré nám pomáhajú zobrazovať Vám na našej webstránke ale mimo nej (napr. pri platenej reklame na externých webstránkach) relevantnejší obsah. Ukladaniu týchto súborov do Vášho zariadenia môžete kedykoľvek zabrániť nastavením Vášho webového prehliadača (www.allaboutcookies.org). Nastavenie Vášho prehliadača je v zmysle § 55 ods. 5 Zákona o elektronických komunikáciách považované za Váš súhlas s používaním cookies na našej stránke. Okrem toho získavame súhlas s používaním cookies na tieto účely aj prostredníctvom pop-up okna na našej webstránke.